 Uspon pograničnih gradova u SAD
Gradovi i gradići na američkoj strani granice sa Meksikom imaju nižu stopu kriminala od većine gradova u drugim delovima SAD
Na meksičkoj strani granice, nasilje je postalo uobičajena pojava dok se meksička vlada bori sa krijumčarima droge, bandama otmičara, kradljivcima automobila i pljačkašima banaka. Mnoge kompanije u gradovima kao što je Rejnosa su zatvorene, a brojni Meksikanci iz srednje i više klase prebegli su na ameirčku stranu granice. Ovde, u Mekalenu, čekaju ih mirni tržni centri i bezbedne gradske ulice. Grad Mekalen i njegova okolina, koji imaju više od pola miliona stanovnika, po bezbednosti su rangirani kao 14-ti medju gradovima slične veličine u SAD. Medjutim, predsednik Korporacije za ekonomski razvoj Mekalena, Kit Partridž, kaže da ljudi u drugim delovima zemlje često misle da je celo pogranično područje – opasno. Mekalen je ne samo bezbedan, već je u procvatu, uprkos nasilju u Meksiku i recesiji u SAD, tvrdi Partridž. „ Važan deo lokalne ekonomije čine fabrike za sklapanje delova na drugoj strani granice, gde oko 100,000 meksičkih radnika izradjuje proizvode koji se kamionima transportuju nazad u SAD. Profesoru Džonu Sardžentu, koji predaje na obližnjem univerzitetu Teksas-Pan-Ameriken deo posla je da prati lokalna ekonomska kretanja. On kaže da je impresioniran ekonomskim razvojem Mekalena. Sardžent priznaje da deo razvoja potiče od imućnih Meksikanaca koji beže od nasilja i investiraju u poslove na američkoj strani granice, ali kaže da takva situacija neće trajati zauvek. Medjutim, takav preokret u Meksiku može da se dogodi samo ako se zaustavi borba narko-kartela za prevlast, a meksička vlada smanji ofanzivu koju trenutno vodi protiv njih. U izvesnoj meri, krijumčarenje droge je deo prekogranične trgovine koja se u ovom području odvija već više od stotinu godina – po principu ponude i potražnje. Kit Partridž misli da će se situacija popraviti u narednih godinu dana, kada se sve strane zamore od stalne borbe. To bi mogla da bude dobra stvar za Mekalen i pograničnu ekonomiju, ali će američka vlada verovatno nastaviti da vrši pritisak na Meksiko da stane na put krijumčarima drogom. Medjutim, bilo da se situacija popravi ili ne, kamioni će nastaviti da putuju iz SAD u Meksiko i nazad, održavajući dinamičnu ekonomiju na granici.